Odense Adresse-Contoirs Efterretninger, 1836-09-26
Portugal. Tildragelserne i Spanien have, som Man kunde vente det, fundet Efterligning her tillands, og den pyrenæiske Halvøe, hvorpaa Alles Øine nu ere henvendte, vil maaskee faae en uberegnelig Jndflydelse paa de øvrige Nabostater, Om Aftenen den 8 Septbr. blev nemlig Konstitutionen, fra 1820, som har megen Lighed med den spanske og en liberalere end Don Pedros Charte, proklameret i Lissabon af Folket og Garnisonen, og den følgende Morgen antaget af Dronningen. Alt løb af uden betydelige Uordenner. Den nærmeste Anledning til Udbruddet af denne alt i nogen Tid forberedte Revolution gav endeel Deputerede af Oppositionen, som ankom paa et Dampskib fra Oporto. De modtoges af en umaadelig Mængde Menne Bi ges sker med Konstitutions-Hymnen fra 1820, og snart gjenlød Raabet; "Konstitutionen leve!" Kommandanten for Nationalgarden, som Man opfordrede til at istemme dette Udraab, men som besvarede det med: "Dronningen leve, Chartet leve!" maatte tage Flugten for at frelse sit Liv, da han blev hilset med Steenkast, og hans Hest med et Dolkestik. Derefter blev Alting roligt, og en Adresse opsattes til Dronningen, hvori Man baad Hs. Majestæt i al Ærefrygt om, ufortøvet at proklamere Konstitutionen fra 1820 med de Modifikationer, som Cortes maatte finde nødvendige, og tillige at udnævne et nyt Ministerium. Ved Midnatstid fyldtes dog Gaderne af larmende Folkehobe, hvorfor en Deel af Garnisonen marscherede oppaa Slotspladsen. Først Kl. 2 om Natten begav, ifølge nogle Beretninger, en Deputation af Officerer sig til Dronningen, som snart gav efter, antog Konstitutionen paa det Vilkaar, at den skulde modificeres ved den næste Cortes Forsamling, og overdrog Dhrr. Lumiares og Bandeira at danne et nyt Ministerium. Saasnart Dronningens Jndvilligelse blev meddeelt Folket og Nationalgarden, gave Fortet St. Georg og Krigskibene paa Floden en Kongesalut. Jmidlertid udbredte det Rygte sig den følgende Morgen, at Dronningen (som egentlig ikke synes at have aflagt Eed paa Konstitutionen) stod i Begreb med at gaae fra sit Ord. Strax grebe alle Tropper til Vaaben og ilede til Slottet, hvor Hs. Majestæt i synlig Bevægelse forsikkrede Soldaterne om sine redelige Hensigter, og disse igjen roligt begave sig bort. Jfølge andre Beretninger skal dette Besøg dog ikke være gaaet saa lempeligt af, og Soldaterne, som stode 2000 Md. stærke udenfor Palladset, ved en Deputation have forlangt, at hun ufortøvet skulde udstæde et Dekret, hvorved hun antog Konstitutionen. De to følgende Dage gik stille af, men bleve vigtige derved, at flere anseete Personer, hvoriblandt den tappre General Aviles med sin hele Stab, tiltraadte Konstitutionen. Sammensætningen af det nye Ministerium frembød imidlertid store Vanskeligheder, da alle de Personer, til hvem Man havde henvendt sig, havde afslaaet de dem tilbudne Poster, og nogle Pairer endog have erklæret, heller at ville miste Livet end antage denne Forfatning. Dog cirkulerede der en Liste paa et Kabinet, som skulde bestaae af: Grev Lumiares, Statsraads Præsident og Krigsminister, Visconte Bandeira, Finantsminister, Castro, Justitsminister, og Vasconcellos, Marineminister. Til det udenlangske Departement nævnede Man som Kandidater Dhrr. Garreck, en Redakteur og Deputeret Tavares. Naar Cortes iøvrigt skulle sammenkaldes, er endnu uvist, da der, ligesom i Spanien, maae vælges nye Medlemmer.